lv nl en fr lt lv sl lv lt en sl en ast lv lt en lv en lv en lv hbs_lat en lv lv lt lv lv hbs_lat lv en lv lv lv it lv lv en lv lv en lv lv hbs_lat lv hbs_lat lv lv lv lv lv lv lv lv en lv it nl nl en lv ru
Harē Krišnas centrs visas dienas garumā piedāvā vairākus notikumus, kurus visi ir laipni aicināti apmeklēt. Neskaitot zemāk minētos laikus, Harē Krišnas centrs ir atvērts katru dienu no plkst. 5.00 līdz plkst. 21.00.
Mangal-arati ir dienas pirmā ceremonija templī. Tā sākas plkst. 5.00 un tiek uzskatīta par mangala jeb labvēlīgu visiem, kas tajā piedalās. Mangal-arati laikā bhaktas dzied skaistas lūgšanas, ar kurām viņi slavina garīgo skolotāju un Harē Krišnas mahā-mantru jeb diženo atbrīves dziesmu.
Šī ceremonija notiek tieši pēc mangal-arati. Tulsī ir svēts augs, kas Kungam ir ļoti dārgs, un tā pielūgšana ir ļoti labvēlīga. Tulasi-arati tiek veikts šādi: bhaktas dzied Tulsī devi lūgšanas, kamēr pa to laiku viens bhakta viņai piedāvā arati – smaržkociņu, ghī gaismekli un ziedus. Kad lūgšana ir nodziedāta, bhaktas iet apkārt Tulsī devi un tai piedāvā ūdeni, uzpilinot dažs ūdens lāses uz tās saknēm.
5.40-7.30 — Maha Mantra meditacija
Pēc tam, kad Dievības ir tikušas godinātas privāti, Tās var skatīt  bhaktas un centra viesi (darshana), kuri var aplūkot altāri, kā arī godināt un piedāvāt savas lūgšanas. Darshana laikā tiek uzlikts Brahma-samhita Govindam lūgšanu ieraksts.
7.40 — Guru pudža
Šajā laikā mēs, Starptautiskās Krišnas apziņas biedrības locekļi, izrādām cieņu Šrīlam Prabhupādam, visu bhaktu garīgajam skolotājam. Mēs uz mūžiem paliksim viņa parādnieki, jo viņš viens pats atveda Krišnas apziņu uz Rietumiem, tādējādi ikvienam sniedzot iespēju iemīlēt Dievu.
Guru pudžas laikā bhaktas dzied lūgšanas, šādi slavinot garīgo skolotāju, un piedāvā ziedlapiņas un izrāda cieņu Šrīlas Prabhupādas lotospēdām.
8.00 — Šrimad Bhagavatam lekcija
Pēc visas minētās dziedāšanas un dejošanas, bhaktas apsēžas un sāk klausīties Šrimad-Bhagavatam lekciju. Runātājs nolasa pantu un Šrīlas Prabhupādas panta skaidrojumu un tad sīkāk izklāsta panta tēmas. Lekcijas beigās parasti tiek uzdoti jautājumi vai sniegti komentāri, šādi lekciju nobeidzot ar interesantu un apgaismojošu diskusiju.
13.30-14.00 — Raj Bhoga Arati
Raja-bhoga-arati notiek pēc tam, kad Dievībām ir piedāvāta pusdienlaika maltīte. Šis arati ilgst aptuveni 20 minūtes. Priesteris piedāvā smaržkociņu, ghī gaismekli, ūdeni, drāniņu, ziedus, camara (vēdekli no jaka astes sariem) un (siltos laikapstākļos) – arī pāva spalvu vēdekli.
18.00 — Bhagavad Gītas lekcija
Līdzīgi kā tas notiek ar Šrimad-Bhagavatam rīta lekciju, vakara Bhagavad gītas lekcija piesaista gan draudzes locekļus, gan viesus.
19.00-19.25 — Sandya Arati
Šo arī dēvē par Gaura-arati. Bhaktas dzied Šrī Gaura-arati – līksmu dziesmu, ar kuru tiek slavināts Kungs Čaitanja un Viņa biedri. Šis arati ilgst aptuveni 20 minūtes.
21.00 — Templis tiek slēgts
Katru dienu no 5:00 līdz 21:00
5.00 - Agrais rīta dievkalpojums
7.30 - Dievību sveikšana
8.00 - Šrimad Bhagavatam lekcija
13.30 - Dienas dievkalpojums
18.00 - Bhagavad Gita lekcija
19.00 - Vakara dievkalpojums
16.45 - Lekcija pēc svētajiem rakstiem/ Jautajumi un atbildes
18.00 - Kopiga svēto Dieva vārdu daudzināšana
19.00 - Bezmaksas veģetārais mielasts
Katru nedēļu trešdienās un piektdienās plkst. 17.00.
Svētku un notikumu kalendārs
Krišnu sauc Govinda - Visaugstais Kungs, Absolūtā Patiesība. Viņš ir mūžīgs un svētlaimīgs, Viņa  ķermenis ir garīgs. Viņam nav sākuma, Viņš Pats ir visa sākums un visu cēloņu cēlonis.